CELEX: 62017TN0790
Language: ro
Date: 2017-12-05 00:00:00
Title: Cauza T-790/17: Acțiune introdusă la 5 decembrie 2017 – St. Andrews Links/EUIPO (ST ANDREWS)

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/37
            
         Acțiune introdusă la 5 decembrie 2017 – St. Andrews Links/EUIPO (ST ANDREWS)
   (Cauza T-790/17)
   (2018/C 042/51)
   Limba de procedură: engleza
   
      Părțile
   
   
      Reclamantă: St. Andrews Links Ltd (St. Andrews, Regatul Unit) (reprezentant: B. Hattier, avocat)
   
      Pârât: Oficiul Uniunii Europene pentru Proprietate Intelectuală (EUIPO)
   
      Datele privind procedura în fața EUIPO
   
   
      Marca în litigiu: marca Uniunii Europene verbală „ST ANDREWS” – cererea de înregistrare nr. 9 586 348
   
      Decizia atacată: Decizia Camerei a patra de recurs a EUIPO din 2 octombrie 2017 în cauza R 92/2017-4
   
      Concluziile
   
   Reclamanta solicită Tribunalului:
   
               —
            
            
               constatarea admisibilității acțiunii;
            
         
               —
            
            
               anularea deciziei atacate în măsura în care prin aceasta se respinge calea de atac pentru următoarele servicii din clasa 41: „Planificare și organizare de conferințe de divertisment, congrese, evenimente, competiții și seminare; Servicii de cluburi [divertisment sau educație]; Punerea la dispoziție a unui site web cu informații despre conferințe, congrese, evenimente, competiții și seminare; Planificarea de recepții [divertisment]; Organizare de evenimente în scopuri culturale sau educaționale, Publicare de cărți, cărți electronice sau ziare on-line; Orientare profesională [consiliere în domeniul educației sau formării]”;
            
         
               —
            
            
               admiterea cererii de înregistrare a mărcii Uniunii Europene nr. 9 586 348 pentru serviciile menționate mai sus; și
            
         
               —
            
            
               obligarea EUIPO la plata cheltuielilor de judecată efectuate de reclamantă în prezenta procedură.
            
         
      Motivul invocat
   
   
               —
            
            
               Camera de recurs a săvârșit o eroare de apreciere a caracterului distinctiv al cererii de înregistrare a mărcii Uniunii Europene nr. 9 586 348 în legătură cu anumite servicii din clasa 41.